Liège

Liège (Germane: Lüttich, Nederlandane: Luik, France: Liège) esas urbo en Belgia. Segun statistiki dil yaro 2017, ol havis  habitanti. Lua tota surfaco esas 68,65 km². Ol esas la 3ma maxim populoza urbo di Belgia en qua la Franca parolesas, dop Bruxel e Charleroi.

Jacanta an valo di fluvio Meuse proxim la frontieri kun Nederlando e Germania - Maastricht distas cirkume 33 km adnorte ed Aachen distas cirkume 53 km adnordeste - l'urbo esas anciena industriala zono di Walonia. Lua urbala zono inkluzas entote 52 municipi. Lua publika universitato (Université de Liège) fondesis en 1817, dal rejulo Willem la 1ma di Nederlando.

 Geografio 
La reliefo di Liège esas plana, cirkondata da kolini e trairata denordeste adsudweste dal fluvio Meuse, qua esas partale rektifikita an l'urbala zono. Existas du artificala kanali en la urbo. La mezavalora altitudo dil urbo esas 66 metri, e lua maxim alta punto esas vilajo Sart Tilman, a 270 metri super la marala nivelo.

La klimato di Liège esas moderema (Cfb segun la klimatala klasifikuro da Köppen), influata da fluo di Gulfo, kum abundanta pluvi dum la tota yaro, mem dum la maxim sika monati. Pro to, la temperaturi dum vintri esas plu milda kam olta di Rusa e Kebekiana urbi an la sama latitudo. La mezavalora temperaturo di Liège en januaro (vintro) esas 3,7°C, kontre ke la mezavalora temperaturo en julio (somero) esas 19,3°C.

La mezavalora yarala pluvo-quanto dil urbo esas 853,7 mm, e la maxim pluvoza monato esas julio, kun mezavalore 213,9 mm.

 Referi 

Kategorio:Urbi en Belgia